Ńdɔ̄ á tə̄ Ńtī á ngādiŋ mínā, a bǎlá ányu díé, ḿból á ngākani běsōá báán sɔŋ; ńdɔ a ngákúlī mínā ai ngul yǎ énam dzíé, a vǎ mínā á ndá etíbílí, a kodé mínā á mɔ́ mə́ Farawóŋ, ǹkúkúmá yǎ Égîptɛn. 9Yəmə́ hḿ dɔ̄ ámōs dī: Ǹtí Zambá woe a nə Zambá yǎ á nə̄ ngul, Zambá yǎ bávə́ áfidí, á ā yəm baala óyīlí; ébá bádiŋ nyé, bə́ baalǎ fə məmvéndé móé, a lə́dē bɔ́ ńnə̄m ngɔ́l wóé, ngongǒ bod é sɔ̂, é lodo, bakúda bakúda; 10hədá, ébá básíŋ nyē, a dúgan bɔ́ étīe etíé, a man bɔ́ tsam təge yanga, a və́ fə̄ bɔ́ é dzóm báyəan ai dzɔ́. 11O baala hḿ mə̄mvéndé, ai mətum, ai tə́bə́gá ésə yǎ étē, anə́ ḿból mābénde wa aná vī naa ó bāālá. 12Ngə́ mī vógóló mə́tum má, mǐ nyiege mɔ́, mǐ nyíŋí anə́ mākad mínā, Ǹtondôbə Zambá wāān a yi kálā mə́tīŋ ai édīŋ yā á ngākag běsōá.